Document ID: /roh_data/filtered/fineweb-2-filterrobots_roh.jsonl.gz/5482

Durant ils ultims set mais ha la Viafier retica renovà las staziuns da Sagliains e Lavin. Quellas èn vegnidas modernisadas e concepidas tenor ils basegns da persunas cun impediments. Fin la stad 2020 datti anc lavurs da finiziun vid las staziuns.
A la staziun da Guarda è vegnida renovada la surstructura. Plinavant èn las rodaglias en il tunnel da Tasna vegnidas renovadas. Era hai dà pliras lavurs da renovaziun vid mirs da sustegn e vi da construcziuns da lain.
Magnacun e Giarsun anc betg finids
Raschun per la serrada totala dal traject èn stadas las renovaziuns vi dals tunnels Magnacun e Giarsun tranter Guarda ed Ardez. Questas lavurs n'èn anc betg finidas e vegnan manadas enavant durant ch'il traffic culla puspè. Ord quest motiv curseschan anc fin ils 29 da november mintgamai tranter las 21:30 e las 06:30 bus da remplazzament tranter Guarda e Scuol-Tarasp. Quests curs èn er inditgads uschia en l'urari.
Ord l'archiv
Il zercladur era vegnì enconuschent che las lavurs duran in mais pli ditg che planisà:
RR novitads 12:00